BASES REGULADORAS DAS SUBVENCIÓNS DIRIXIDAS ÁS COOPERATIVAS AGROGANDEIRAS DA PROVINCIA DE PONTEVEDRA PARA MELLORA NOS SERVIZOS E INVESTIMENTOS DURANTE O EXERCICIO 2016.
ADMINISTRACIÓN LOCAL — Provincial — Deputación Provincial (Subvencións, 24/05/2016)

A Deputación de Pontevedra, consciente da importancia do movemento cooperativista e o asociacionismo para o desenvolvemento do sector agrogandeiro provincial, establece as axudas a cooperativas e entidades asociativas para financiar as melloras nos servizos prestados para o ano 2016 e que se rexerán por estas bases. Constitúe o obxecto destas bases definir o conxunto de condicións e o proceso que se seguirá para a concesión das subvencións económicas ás cooperativas da provincia de Pontevedra que outorgue a Deputación, segundo os principios de obxectividade e concorrencia competitiva de acordo coas consignacións dispoñibles e contando para tal fin cun crédito total de douscentos mil (200.000) euros, con cargo á partida orzamentaria 16/240.2410.789.02.2016, Non serán obxecto de subvención nesta convocatoria as seguintes actividades: Poderán solicitar estas axudas calquera cooperativa agrogandeira da provincia de Pontevedra que reúna os seguintes requisitos: Todas estas entidades teñen obrigatoriamente que ter como fin a prestación de servizos aos seus asociados. As solicitudes formalizaranse nos modelos normalizados que se facilitarán no Rexistro xeral da Deputación ou no da súa sede de Vigo ou na páxina web da Deputación (www.depo.es) e que serán publicados con estas bases no Boletín Oficial da Provincia de Pontevedra (BOPPO). Achegarase a seguinte documentación: As entidades poderán autorizar a institución provincial para que solicite a certificación de estar ó corrente das obrigas tributarias coa Axencia Estatal da Administración Tributaria e coa Seguridade Social. A documentación que se presente será orixinal ou copia compulsada. En caso de defecto, erro ou ausencia na presentación da documentación á que se refire esta base ou incumprimento do previsto no artigo 70 da Lei 30/1992, de 26 de novembro, de réxime xurídico das administracións públicas e do procedemento administrativo común, requiriráselle ó interesado que emende as faltas no prazo máximo de 10 días hábiles, indicándolle que se non o fixese teráselle por desistido da súa solicitude, tras resolución previa, que deberá ser ditada nos termos previstos no art.42 da Lei 30/92. Documentación específica por tipo de actuación: Estas bases reguladoras publicaranse no Boletín Oficial da Provincia de Pontevedra (BOPPO) e con posterioridade remitiráselle a convocatoria á Base de Datos Nacional de Subvencións (BDNS), que será a que lle dea traslado ao BOPPO do seu extracto, sen prexuízo da súa inserción na páxina www.depo.es e no taboleiro de anuncios. O prazo para a presentación de solicitudes empezará a partir do día seguinte ao da publicación do extracto da convocatoria no BOPPO e rematará pasados 30 días naturais. Entregaranse no Rexistro xeral da institución provincial: A presentación da solicitude implicará que se autoriza á Deputación para o tratamento automatizado de todos os datos contidos nela. As solicitudes presentadas fóra do prazo anteriormente establecido non serán admitidas nesta convocatoria. A concesión das subvencións realizarase en réxime de concorrencia competitiva e avaliaranse por unha Comisión de valoración que atenderá, para a súa adxudicación individualizada, aos seguintes criterios: Número de socios (ata 25 puntos) A instrución do procedemento de concesión destas axudas correspóndelle á xefatura do Servizo de Medio Ambiente, que contará co conforme do xefe de Servizo de Emprego, que realizará de oficio todas as actuacións que estime necesarias para a determinación, o coñecemento e a comprobación dos datos en virtude dos cales se debe formular a proposta de resolución, de conformidade co previsto no artigo 24 da Lei 38/2003, de 17 de novembro. A Comisión de valoración avaliará, conforme ós criterios indicados no apartado anterior, cada una das solicitude s. Esta comisión estará composta da seguinte maneira: A comisión poderá: A proposta de concesión das axudas someterase ó ditame da Comisión informativa de Emprego. Finalmente, a proposta de resolución elevarase para a súa aprobación definitiva ó órgano competente segundo o disposto nas Bases de execución do orzamento provincial deste ano e á lexislación vixente. Transcorridos seis meses, a partir do día seguinte ó remate do prazo para presentar a solicitude, sen que os interesados obteñan resposta expresa, entenderase desestimada a petición. Unha vez notificada a aprobación das axudas concedidas e realizada a actividade ou o investimento, sempre antes do 31 de decembro de 2016, os beneficiarios deberán xustificalas antes de 31 de marzo de 2017. Este prazo poderá prorrogarse ata un máximo de 3 meses, por acordo expreso do órgano competente, logo da solicitude dos interesados dentro do prazo establecido para a xustificación. Aprobadas as axudas, cos informes previos de Intervención, estas seranlles aboadas ós solicitantes previa xustificación das accións realizadas, que deberá desenvolverse tendo en conta o establecido no artigo 30 da Lei 38/2003, de 17 de novembro, relativa á xustificación das subvencións públicas. Os gastos xustificados deberanse axustar ós conceptos incluídos no orzamento inicial. Para o pago da subvención terase en conta o seguinte: O pago efectuarase por transferencia á conta bancaria indicada polo perceptor. Para cobrar a subvención os perceptores deberán presentar a seguinte documentación: Os técnicos do Servizo de Medio Ambiente do organismo provincial velarán por que se cumpran as condicións que se esixen para a concesión das subvencións e para que se realicen correctamente as actuacións previstas, para o que se realizarán as inspeccións e comprobacións oportunas e se reflectirá o resultado no correspondente informe. Tamén se solicitará a información que se considere necesaria sobre os beneficiarios das axudas. Os incumprimentos de calquera dos requisitos esixidos nestas bases e demais normativa aplicable poderá dar lugar á existencia de responsabilidades e á devolución, no seu caso, das cantidades percibidas. As responsabilidades anteriormente citadas esixiranse de acordo co procedemento previsto na Lei 30/1992, de 26 de novembro. Así mesmo, o reintegro das cantidades efectuarase de acordo co procedemento previsto no Regulamento xeral de recadación e nos demais supostos recollidos na normativa vixente. Logo de vencido o prazo (inicial ou prorrogado) de xustificación sinalado na base novena sen que a entidade beneficiaria presentase a documentación xustificativa, o Servizo de Medio Ambiente requiriralle para que a presente no prazo improrrogable de quince días (art.70 do Regulamento de subvencións) de non presentala no prazo sinalado, dará lugar a que se inicie o expediente de anulación do correspondente compromiso. A resolución final notificaráselles á entidade e á Intervención provincial para a súa anotación contable. Para o non disposto nestes bases rexerán as de execución do vixente orzamento xeral da Deputación, a Lei 38/2003, de 17 de novembro, e demais normativa de pertinente aplicación.